ສະຫະລັດກັບຫວຽດນາມເສີມສ້າງ ສາຍພົວພັນໃຫ້ແຂງແຮງຂຶ້ນ
ສະຫະລັດກັບຫວຽດນາມພວມກ້າວ​ໄປ​ຂ້າງ​ໜ້​ານຳ​ກັນ ​ໃນ​ເລື່ອງ​ການ​ຮ່ວມ​ມື​ທາງດ້ານການ​ປ້ອງ​ກັນ ​ແລະ​ເ​ເກ້​ໄຂບັນຫາຈາ​ການ​ຂັດ​ແຍ້​ງ ກັນໃນ​ອະດີດ.
ລຸນຫຼັງການໂອ້ລົມເຈລະຈາກັນທ່ີຮ່າໂນ່ຍເມື່ອບໍ່ດົນມານີ້ ການໂອ້ລົມສົນທະນາກັນດັ່ງກ່າວ ທີ່ໄດ້ມີຂຶ້ນໃນຂະນະທີ່ວັນຄົບ ຮອບ 15 ປີ ແຫ່ງການສ້າງຕັ້ງສາຍພົວພັນທາງການທູດຂອງປະເທດທັງສອງຂອງພວກເຮົານັ້ນ ໄກ້ຈະມາຮອດນັ້ນ ແມ່ນເປັນເທ່ືອທີສາມ ຂອງກອງປະຊຸມປະຈຳປີ ໃນລັກສະນະດ່ັງກ່າວ ທີ່ໄດ້ວາງແຜນໄວ້ ແລະແນໃສ່ເສີມສ້າງສາຍພົວພັນສອງຊາດ ໃຫ້ເຂັ້ມແຂງກວ່າເກົ່າ ຫົວໜ້າຂອງຄນະຜູ້ແທນ ສຫລ ທ່ານ Andrew Shapiro ລມຕ ຊ່ອຍ ວ່າການກະຊວງຕ່າງປະເທດ ສຫລ ກ່າວວ່າທັງສອງຝ່າຍໄດ້ສົນທະ ນາກັນ ເຖິງເລື່ອງສະຖານະການດ້ານຄວາມປອດໄພຂອງຂົງເຂດ ແລະຂອງໂລກ ແລະເລື່ອງການຫ້າມແຜ່ຜາຍອາວຸດນິວເຄລຍ ລວມ ທັງເລື່ອງການຍົກລະດັບຄວາມຮ່ວມມືດ້ານຄວາມປອດໄພທາງທະເລ, ການຊອກຄົ້ນຫາແລະການກູ້ໄພ, ການອະນຸຍາດໃຫ້ກຳປ່ັນເຂົ້າທຽບທ່າຂອງກັນແລະກັນ, ການຊ່ອຍເຫຼືອດ້ານມະນຸດສະທຳ ແລະການບັນເທົາທຸກໄພຫາຍະນະ ແລະບັນຫາອາດຊະຍາກຳຂ້າມຊາດນຳ ນອກຈາກນີ້ແລ້ວ ພວກທ່ີເຂົ້າຮ່ວມປະຊຸມຍັງໄດ້ໂອ້ລົມກັນ ກ່ຽວກັບການປະກອບສ່ວນຂອງຫວຽດນາມ ເຂົ້າໃນພາລະກິດຮັກສາຄວາມປອດໄພຂອງອົງການ ສປຊ ໃນອະນາຄົດນັ້ນນຳ ຫວຽດນາມໄດ້ ສະແດງຄວາມສົນໃຈໃນການປະກອບສ່ວນ ເຂົ້າໃນພາລະກິດຮັກສາຄວາມປອດໄພຂອງ ສປຊ ເປັນເທ່ືອທຳອິດ ໃນປີ 2007 ໂດຍກ່າວ ວ່າ ຕົນຈະເຂົ້າຮ່ວມປະຕິບັດໜ້າທ່ີດັ່ງກ່າວ ເມື່ອໃດສະພາບການຫາກເໝາະສົມ ພວກເຮົາລໍຖ້າທີ່ຈະໄດ້ຕ້ອນຮັບວຽດນາມ ເຂົ້າປະກອບ ສ່ວນໃນ ຄວາມພະຍາຍາມດ່ັງກ່າວນີ້ ນອກນັ້ນ ທັງສອງຝ່າຍຍັງໄດ້ໂອ້ລົມກັນ ເລື່ອງຄວາມພະຍາຍາມໃນການເກັບກູ້ລະເບີດທ່ີບໍ່ທັນແຕກ ແລະລະເບີດຝັງດິນຈາກສົງຄາມໃນ ອະດີດ ແລະເລື່ອງການຊອກຄົ້ນຫາຜູ້ຫາຍສາບສູນໃນສົງຄາມຈາກທັງ ສອງຝ່າຍ ປີນີ້ ສຫລ ໄດ້ອະນຸມັດເງິນ 3 ລ້ານ 5 ແສນ$ ເພ່ືອຊ່ອຍເຫຼືອຫວຽດນາມ ແກ້ໄຂບັນຫາລະເບີດທີ່ຫລົງເຫລືອມາຈາກສົງຄາມ ນອກຈາກນີ້ແລ້ວ ການສົນທະນາກັນ ຍັງໄດ້ເວົ້າເຖິງຄວາມພະຍາຍາມໃນການສືບຕໍ່ຮັບມືກັບບັນຫາຜົນກະທົບຈາກພິດຮ້າຍຂອງສານໄດ໊ອ້ອກ ຊິນ ທ່ີເກີດຈາກການໃຊ້ເຄມີ ຝົນສີເຫຼືອງຂອງ ສຫລ ໃນປາງສົງຄາມ ເພື່ອເຮັດໃຫ້ໃບໄມ້ລົ່ນນັ້ນ ມາຮອດປັດຈຸບັນ ສະຫະລັດໄດ້ອະນຸມັດເງິນຊ່ວຍເຫລືອໄປແລ້ວ ປະມານ 9 ລ້ານ $ ສຳລັບໂຄງການບຳບັດແລະອູ້ມຊູພວກພວກເສຽອົງຄະຫວຽດນາມ ການໂອ້ລົມຫາລືດ່ັງກ່າວ ແມ່ນເປັນການຢືນຢັນເຖິງສາຍພົວ ພັນດ້ານປ້ອງກັນ ທີ່ນັບມື້ນັບແຂງແຮງຂຶ້ນ ລະຫວ່າງສອງຊາດຂອງພວກເຮົາ ຊ່ຶງເປັນສາຍພົວພັນທີ່ອິງໃສ່ຄວາມເປັນມິດ, ການນັບຖືຊ່ຶງກັນແລະກັນແລະຄວາມໝາຍໝັ້ນຮ່ວມກັນ ຕໍ່ການຮັບປະກັນໃຫ້ມີສັນ ຕິພາບ, ສະເຖຽລະພາບ ແລະຄວາມໝັ້ນຄົງໃນຂົງເຂດເອເຊຽ-ປາຊິຟິກ ສາຍພົວພັນທາງການເມືອງແລະທະຫານ ອັນໄກ້ຊິດຂຶ້ນກວ່າເກົ່ານັ້ນ ແມ່ນຈະເປັນວິວັດທະນາການໂດຍທຳມະຊາດ ມາຈາກສາຍພົວ ພັນທາງດ້ານເສດຖະກິດ, ວັດທະນະທຳ ແລະສັງຄົມ ທ່ີເຕີບໃຫຽ່ຂຶ້ນເລື້ອຍໆ ຂອງພວກເຮົາ